Leon Garfield

Leon Garfield (født 14. juli 1921 i Brighton, død 2. juni 1996 i Islington) var en britisk barnebokforfatter, best kjent for historiske ungdomsromaner.«Leon Garfield». I: De skriver för barn och ungdom; översatta nutidsförfattare. Bibliotekstjänst förlag, 1991. ISBN 91-7018-328-7 Hans og Edward Blishens roman fra gresk mytologi The God Beneath the Sea, ble tildelt Carnegie Medal in Literature i carnegiegreenaway.org.uk Leon Garfield . Han skrev også manus til Shakespeare: The Animated Tales, en tegnefilmserie produsert av BBC 1992-94.

 Liv 
Han begynte opprinnelig på kunstskole, men utdanningen ble avbrutt av krigen, og han tjenestegjorde som sanitetssoldat i Royal Army Medical Corps 1940-46. Her møtte han Vivien Alcock (1924-2003), som han giftet seg med i 1948. Hun ble også barnebokforfatter etterhvert. Paret adopterte datteren Jane i 1964.

Han var i en kort periode i 1941 gift med Lena Leah Davies. Faren brøt kontakten med Leon etter skilsmissen, og litteraturhistorikere har pekt på at dette bruddet kan ha preget forfatterskapet; farsfigurer har en særlig plass i bøkene.Roni Natov. Leon Garfield. Twayne Publishers, 1994. ISBN 0805770429

Etter krigen arbeidet han ved Whittington Hospital inntil 1969, da han ble fulltids forfatter. Han ble valgt til medlem av Royal Society of Literature i 1985.

 Bøker 
Debutboken Jack Holborn var opprinnelig skrevet som en roman for voksne, men ble omarbeidet til barnebok etter oppfordring fra forlaget. Andreboka Devil-in-the-fog vant den første Guardian Children's Fiction Prize i 1967. De fleste av bøkene hans har handlingen lagt til 1700-talletJulia Eccleshare. Beatrix Potter to Harry Potter, portraits of children’s writers. National Portrait gallery, 2002. ISBN 1-85514-342-9, og etterhvert skrev han også fra 1800-tallet. 

Han er særlig inspirert av Robert Louis Stevenson og Charles Dickens«Garfield's style is distinctive because of its echoes of past writers.» Peter Hunt. An Introduction to Children’s Literature. Oxford University Press, 1994. ISBN 0-19-289243-6, og har skrevet en fortsettelse (1980) av Mysteriet Edwin Drood, Dickens' ufullførte siste roman fra 1870. Garfields gjenfortelling Shakespeare Stories (1985) var grunnlag for BBC-serien Shakespeare: The Animated Tales (1992-94). 

Garfields hovedpersoner er «ensomme, ulykkelige og søger egen identitet, og handlingen sættes ofte i gang, når børnene fristes eller fanges av heldige omstændigheder»Kari Sønsthagen og Torben Weinreich. Leksikon for børnelitteratur. Branner og Korch, 2003. ISBN 87-411-5970-5. «Grimly polarized family feuds, especially between good and evil brothers, are characteristic of Garfield's melodramatic world of deception, illusion and trustlessness».Peter Hollindale og Zena Sutherland. «Internationalism, Fantasy, and Realism (1945–1970)». I: Children’s Literature, an illustrated history. Edited by Peter Hunt. Oxford University Press, 1995. ISBN 0-19-212320-3

Flere av bøkene er filmet for tv. Det begynte allerede i 1968 med Devil-in-the-fog.Se profil på Internet Movie Database

På norsk finnes to bøker: Den falske arving (1986; Devil-in-the-fog 1966) og Svarte-Jack (1987; Black Jack 1968). 

 Referanser 

 Eksterne lenker 


Kategori:Engelske barnebokforfattere
Kategori:Carnegie Medal in Literature
Kategori:Personer fra London
Kategori:Fødsler i 1921
Kategori:Dødsfall i 1996